Stengel: - Ikke noe problem med opsjonen
Herman Stengel inntok rettsalen i Asker og Bærum tingrett litt før klokken 11:00 torsdag. Stabæk-talentet høstet umiddelbar latter i salen. - Velkommen, sa dommer Bay. - Takkskarru ha, svarte midtbanespilleren uformelt, og mange humret godt i rettssalen. DIREKTE: Følg rettssaken her Det skulle likevel fort bli mer alvor da aktoratet startet sin utspørring. Vålerenga sikret seg en opsjon på den da 15 år gamle Stabæk-spilleren sommeren 2011, uten t han ble gjort kjent med denne. - Jeg ble frustrert, innrømmet Stengel, som likevel ikke syntes det var noe stort problem. - Det var fordi jeg mente de kunne fortalt meg det.Stengel visste nemlig godt hva en opsjon var. - Jeg hadde spilt et pc-spill, og visste hva det var. Jeg visste at opsjon ikke var noe salg. - Jeg hadde ikke noe problem med opsjonen, bare jeg fikk bestemme til slutt. Stengel har to ganger før rettssaken vært og forklart seg for politiet. Under sin vitneforklaring sa Stengel at han før 2012-sesongen kunne tenkt seg å spille for Vålerenga. - I januar var vi bare syv-åtte mann på Stabæk-treningene. Det så ikke så lovende ut, sa Stengel. Samtididig konfronterte aktoratet Stengel med at han i et vitneavhør i februar 2012 hadde sagt at han «hadde mindre tro på spilletid i Vålerenga, og derfor ville være i Stabæk». Imidlertid skulle det bli mye kontakt med Vålerenga utover 2012-sesongen, hvor han også hadde flere samtaler med Vålerenga-trener Martin Andresen. - Han fortalte meg om kvalitetene mine. Det virket som han var interessert.Likevel oppfattet Stengel at det var problemer i Vålerenga som stoppet overgangen. - Jeg har hørt at det var noen stridigheter i styret i Vålerenga. At det var noen som ville ha meg, og andre som ikke var så for, fortalte Stengel. Han tror media har mye av skylden for at han fortsatt er i Stabæk, og ble spurt om hva i situasjonen hadde vært om ikke de hadde skrevet så mye om denne saken. - Da hadde jeg spilt i Vålerenga.
Herman Stengel (17) var frustrert over at han ikke ble orientert om VIF-opsjonen.